Frajer mi je upao preko fejsa. Počeli smo neku normalnu komunikaciju. Učinio se jako pristojan, a i zgodan. Imao je dosta slika, vidjelo se da je proputovao svijet. Malo mi je bilo čudno da su mu slike lajkale i komentirale samo cure, ali oke... Nastavili smo tako komunicirati neko vrijeme, svidio mi se način kako priča, šalje poruke, a i na slikama je izgledao super - visok, crn, pet godina stariji od mene. Rekao je da ima 27 godina. Nakon nekog vremena izmijenili smo brojeve, ali željela sam ga prije upoznavanja vidjeti na kameri. Ali je stalno izbjegavao kameru, em mu je mater doma, em nije sam u sobi, em se pojavio brat, em se pokvario kompjutor... Dobro, nisam htjela pilati. Mogu vam reći da sam stvorila jednu sliku o njemu, zaljubila sam se jer je bio pažljiv, bio je nekako drugačiji od svih muških s kojima sam pričala. A i taj njegov ludi život i putovanja su me privlačila.



I dogovorili smo se da će doći u Split, jer je on, rekao je, iz jednog mjesta 20 minuta vožnje do Splita. Mogu vam reći da sam stvorila jednu sliku o njemu, zaljubila sam se jer je bio drugačiji. To je bila moja prva ljubav preko interneta. Znali bismo satima chatati, a kasnije i pričati dugo u noć. Nekako mu je glas bio dubok i drugačiji, kao da je bio stariji od 27 godina, ali nisam tome davala neku važnost. Uživala sam u svemu tome. I onda smo se odlučili naći. Bila sam nervozna, tresla sam se kao šiba. Mislila sam da će to biti ljubav mog života, brak, ovo ono. Nisam ga mogla izbaciti iz glave. Otišla sam na frizuru, depilaciju, obukla sam najbolju haljinu, cipele, bila sma tip top. Prijateljice su sve čekale da im preko whatsupa javim detalje.



Dogovorile smo se da ću im u našu grupu poslati ocjenu od jedan do deset. I čekala sam ga na splitskoj Pjaci, naručila sam vino koje inače ne pijem, htjela sam izgledati malo otmjenije nego što jesam. Htjela sam ostaviti dojam. Dogovorili smo se u 21 sat, malo je kasnio. I onda, ljudi moji, šok, umjesto nabildanog i tetoviranog mladića sa slika dolazi mi frajer, zapravo ne mogu ga nazvati frajer, muškarac od kojih 50 godina. Sjeda za moj stol i pita me što ću popiti. Htjela sma propasti u zemlju. Najprije sam šutjela, a on se ponašao kao da ništa nije čudno. Prijateljice su slale poruke na mobitel, pitale da dam ocjenu, a ja sam najprije napisala 0, a kasnije -10. Koje razočaranje. Koji fail. Smogla sam snage i pitala ga čije su ono slike na njegovom Facebook profilu, hladno mi je rekao da što se ljutim, da mi žene samo tražimo jednu stvar i pitao me je li mi odgovarala komunikacija preko interneta. Nevoljko sam priznala da je, a on me prekinuo u pola rečenice i rekao mi: "Pa jesi li rekla da ti je važnije ono što je u duši." Opet sam ga pitala čije su ono slike, a on mi je rekao da ih je skinuo s nekog instagram profila nekog fitness instruktora iz Australije. Digla sam se od stola, on me počeo pratiti, rekla sam mu da ću zvati brata.



Kasnije me gnjavio na poruke, ali je ubrzo, srećom, prestao... Na kraju smo shvatili da je ukrao slike nekog momka iz Francuske koji ima 22 godine i kojemu je račun na instagramu otvoren - priča nam jedna atraktivna djevojka koja od sramote ne želi otkriti svoj identitet.



- Bila sam glupa, baš glupa. A i na tim slikama koje je slao nije izgledao baš kao da ima 27, nego mlađe. Ali sam nasjela jer mi je servirao superpriču i kako je got ovaj momak s instagrama objavio neku sliku, on bi je ukrao i slao meni, zamislite - kaže ta djevojka zaključujući: - Upala sam u klopku i upecala se na njegov mamac kao najveća naivka.



SAVJETI ZA ONLINE UPOZNAVANJE

1. Dobro pogledajte fotografije na facebook i instagram profilima, ako izgledaju presavršeno i ako na njima nema rodbine i prijatelja, vjerojatno se radi o 'fake' profilu

2. Pogledajte i komentare ispod tih slika, kliknite na njegove prijatelje, dobro istražite profil osobe s kojom se idete naći

3. Tražite da se prije nalaska vidite na kameri. Svako novije računalo ili laptop imaju kamere, kao i smarphone uređaji.

4. Nađite se samo na javnome mjestu

5. Ako šaljete fotografije intimnih dijelova tijela, onda ih ne šaljite ako je na toj fotografiji vidljivo vaše lice, jer ih kasnije osoba može iskorostiti da vas ucjenjuje. Lice izrežite ili dobro prekrijte.